Source: https://www.kihnio.fi/agenda/718
Timestamp: 2020-01-20 13:11:53+00:00

Document:
Valitaan kaksi pöytäkirjantarkastajaa. Tarkastusvuorossa ovat Erja Silvennoinen ja Nina Niemenmaa. Pöytäkirja tarkastetaan 30.9.19 ja pidetään nähtävänä 1.10.2019 kunnanvirastossa klo 12-15 ja kunnan tietoverkossa 1.10.2019.-
127 § Pyhäniemen matkailualueen kehittäminen
Pyhäniemen alueen kehittäminen matkailun osalta on kunnan kärkiteemoja. Aki Hautamäki saapuu kokoukseen esittelemään alueen kehittämissuunnitelmia. Asiaa kuulemaan kutsutaan ne elinvoimatoimikunnan jäsenet, jotka eivät ole kunnanhallituksen kokouksessa muutoin läsnä ( Pirjo Haapa-aho-Vehniä, Hannu Tiainen, Antti Tarsia).Asian käsittelyyn osallistuvat myös Kehitys-Parkin edustajat.
Kunnanhallitus merkitsee asiasta käytävän keskustelun tiedokseen.
Kunnanhallitus hyväksyi yksimielisesti päätösehdotuksen. Elinvoimatoimikunnan jäsenistä olivat paikalla Hannu Tiainen ja Antti Tarsia sekä Kehitys-Parkista Sari Peltomaa ja Jari Pihlajamäki klo 17.05-18.00. Heikki Mäkinen ilmoitti esteellisyytensä ja poistui päätöksenteon ajaksi klo 18.00-18.15.
128 § Teknisen johtajan viran auki julistaminen
Tekninen johtaja Satu Alajärvi siirtyessä muihin haasteisiin, on Kihniön kunnan ryhdyttävä toimenpiteisiin vapautuneen viran täyttämiseksi. Väliaikaisena teknisenä johtajana toimii lokakuun alusta Johanna Kujansuu.
Virkatehtävistä on irrotettu rakennusvalvonnan tehtävät, jotka ostetaan tällä hetkellä Parkanon kaupungilta. Myös ympäristövalvonnan tehtävät ostetaan Parkanosta.
Voimassaolevan hallintosäännön 50 §:n mukaan kunnanhallitus päättää teknisen johtajan valinnasta.
-julistaa avoimeksi teknisen johtajan viran heti siten, että 28.10.2019 (klo 15:00) on viimeinen hakupäivä.
- että pätevyysvaatimuksena teknisen johtajan virkaan vaaditaan vähintään soveltuvaa korkeatutkintoa.
-Julkaista hakuilmoitukset: Aamulehdessä, Ilkassa, Ylä-Satakunnassa, Kuntalehden nettisivuilla sekä työvoimatoimiston nettisivuilla, kunnan omilla sähköisilläkanavilla ja kunnan ilmoitustaululla.
-hyväksyä liitteenä nro 1 olevan hakuilmoituksen
-valita haastatteluryhmän
Kunnanhallitus hyväksyi yksimielisesti päätösehdotuksen. Kunnanhallitus nimesi haastatteluryhmään kunnanhallituksen lisäksi valtuuston puheenjohtaja Petteri Wiinamäen, teknisen lautakunnan puheenjohtaja Severi Ala-Kataran ja kunnanjohtaja Petri Liukun.
129 § Talouskatsaus ajalta 1.1.- 31.8.2019
Kunnanhallitus merkitsee tiedokseen talouskatsauksen ajalta 1.1.- 31.8.2019
Kunnanhallitus hyväksyi yksimielisesti päätösehdotuksen.
130 § Verotuloennuste 2019
Kuntaliitolta saadun verotuloennusteen mukaan verotuloja kertyy Kihniössä ko. ennusteen mukaan kuluvana vuonna noin 294.000 euroa vähemmän kuin on budjetoitu ja noin 83.000 euroa vähemmän kuin vuonna 2018.
Kuluvan vuoden talousarvio hyväksyttiin alijäämäisenä -765.683 euroa. Kunnal­lisverotuotto vuonna 2018 oli 4.554.000 euroa ja 11.9.19 ennusteen mukaan kunnallisverotuotto olisi vuoden 2019 lopussa 4.450.000 euroa. (ero -104.000).
Yhteisöverotuotto vuonna 2018 oli 664.000 euroa ja 11.9.19 ennusteen mu­kaan yhteisöverotuotto olisi vuoden 2019 lopussa 696.000 euroa (ero +32.000).
Kiinteistöverotuotto vuonna 2018 oli 560.000 euroa ja 11.9.2019 ennusteen pe­rusteella kiinteistöveron tuotto olisi 549.000 euroa (ero -11.000) vuoden 2019 lopussa.
Esityslistan mukana on kuntaliiton arvio (11.9.19) kunnan verotulokertymästä vuoden 2019 osalta (liite 3), jonka mukaan Kihniön kunnan verotulot 2019 yh­teensä olisivat 5.695.000 euroa (5.779.000 / 2018) toteuma.
Verohallinnon tekemien uusien selvitysten perusteella suurin osa kertymävajeesta johtuukin aiemmasta tiedosta poiketen verokorttiuudistuksesta ja tulorekisterinongelmat selittävät vain murto-osan (13%) vajeesta. Verokorttiuudistuksessa on kyse siitä, että uudessa ennakkoperintämenettelyssä on luovuttu palkkakausikohtaisista tulorajoista ja sivutulokorteista, jonka johdosta ennakonpidätykset on toimitettu alkuvuodesta huomattavasti aiempaa käytäntöä alhaisempina.
Verohallinnon laatiman selvityksen perusteella verokorttiuudistuksesta johtuva kertymävaje alkaa korjaantua suurelta osin vasta joulukuussa tehtävissä ennakonpidätyksissä. Täten loppusyksyn aikana kertymävaje kasvaa edelleen kuukausittain, elleivät veronmaksajat korota laajasti veroprosenttejaan tai verokorttien vuosittaiset ansiorajat ylity laajasti. Tilityksissä korjausliike näkyisi siten suuremmassa määrin vasta tammikuussa. Lopullisesti vaje korjaantuu vasta verotuksen valmistuessa kesästä 2020 alkaen.
Liite 2 verotuloennuste
131 § Ilmoitusasiat
Kunnanjohtaja § 19
Talous- ja hallintojohtaja § 52
Sivistyslautakunta 18.9.2019
§ 47 Lukuvuoden 2019-2020 lukuvuosisuunnitelman hyväksyminen
§ 48 Suunnitelmien hyväksyminen
§ 49 Kevään 2019 yhteisvalinta
§ 50 Kihniön yhtenäiskoulun koulukuljetusjärjestelyjen hyväksyminen lukuvuodelle 2019-2020
§ 51 Kuntamaiseman raportti sivistystoimen kustannuksista
§ 52 Talousarvion toteutumaraportti 01.01. - 31.07.2019
§ 53 Ilmoitus- ja muut asiat
§ 54 SALAINEN
Tekninen lautakunta 4.9.2019
§ 62 Kihniön Hakeosuuskunnan esitys energiahinnan tarkistamiseksi 1.3.2019 alkaen.
§ 63 Talousarvion toteumaraportti 1.1.-31.7.2019.
§ 64 Kaavoitussopimuksen laatiminen kiinteistölle 250-403-12-71.
1. Pirkanmaan henkilöliikennetyöryhmä: Kokousmuistio 5.9.2019
2. Ikaalisten kaupunki:Pöytäkirjanote, Kumppanuussopimus TAMK:n kanssa 2020-2022
3. Pirkanmaan TE-palvelut: Tilannekatsaus elokuu 2019
4. Sataedu: Talouden ja toiminnan raportointi, esitysten tekeminen toiminnan kehittämiseksi
Lähetetyt kirjeet:
Tampere-Elinvoima ja kilpailukyvyn palvelualue: Nimeämispyyntö hallitusohjelman mukaisen työllisyyshankkeen valmisteluun Pirkanmaalla. Niemetty kunnanjohtaja.
Hautamäki Aki Muut osallistujat
§ 127 klo 17.05-18.00
Peltomaa Sari Muut osallistujat
Kehitys-Parkki § 127 klo 17.05-18.00
Tarsia Antti Muut osallistujat
Elinvoimatoimikunnan jäsen § 127 klo 17.05-18.00

References: § 19
 § 52

§ 47

§ 48

§ 49

§ 50

§ 51

§ 52

§ 53

§ 54

§ 62

§ 63

§ 64

§ 127
 § 127
 § 127